Parzinger Sepp

Da Parzinger Sepp (* 3. Mai 1911 z Oidnmoarkt/Ostahofn; † 28. Juni 1979 z Oidnmoarkt an da Oiz) wor a bayrischa Politika vo da Bayernpartei und Mitglied vom Deitschn Bundesdog.

Da Sepp wor vo Beruaf Maura. Im Joar 1938 hoda s Handlsgschaftl fia Baustoff und Dingemiddl vo seine Ejtan iwanumma. Vo 1939 bis 1945 wora im zwoatn Wejdkriag Soidot in da Wehrmocht. 1948 isa in an Kroasdog gwejd worn und wor ob Mai 1949 stejvatretenda Landrod vo Traunstoa.

Vo 1949 bis 1953 is a Mitgliad im easchtn Deitschn Bundesdog gwen. Ea is fia de Bayernpartei (BP) ois Direktkandidat vom Woikroas Traunstoa gwejd worn. Obm 14. Dezemba 1951 hoda da Fraktion vo da Föderalistischen Union ogheat. Dees wor a Fusion vo da Fraktion vo da Bayernpartei und da Deitschn Zentrumspartei, damit da Fraktionsstatus dahoidn bliem is.

Im Bundesdog is da Sepp imma wieda gegnan EVG-Vatrog (des hoaßt „Eiropäische Vadeitigungs-Gmoaschoft“ und hättad de Wiedabewoffnung vo Deitschlond eameglicht) eitretn und hod nacha dagegn gstimmt.SPIEGEL, 1953: Des Kanzlers Pietät Da Parzinger wor davo iwazeigt, dass da Deitschlandvatrog a "Marschkompaß zu einem dritten Weltkrieg"SPIEGEL, 1952: Kompaß warad. De historische Entwicklung hod eam bis etz ned Recht gem. Wanns eam wichtig easchiena is, hoda si owa nia ned on an Fraktionszwang ghoidn. Dees hod zu seim Osegn in da Bevejkarung beitrogn.

 Beleg 

 Im Netz 
 Eitrog bei kgparl.de pdf, Seite 4. (221 kB)
 Bundesdogswoi 1949 noch Woikroas
 SPIEGEL, 1953: Beleidigungsprozess Sepp Parzinger gegen Valentin Plenk

Kategorie:Bundestagsabgeordneter
Kategorie:Bayer
Kategorie:Geboren 1911
Kategorie:Gestorben 1979
Kategorie:Mann